tulin öösel h juurest kuuma šokolaadi, teed & brändit ja  huvitavat vestlust nautimast. jõudsin taksoga maja ette ja maksin parasjagu arvet, kui kuskilt ilmus mees veinipudeliga, kes - kui ma taksost väljusin - avaldas soovi mu taksoarvet maksta :)  ütlesin, et ma juba jõudsin seda ise teha... mille peale ta surus mulle käpa pihku ja tutvustas ennast. seejärel laotas ta oma jaki trepile ja ütles: istu, räägime juttu. olin piisavalt lõbusas tujus, et ettepanek vastu võtta.  istusimegi siis kahekesi seal trepil, ta pakkus veini, aga ma arvasin, et brändi peale  poleks see väga hea mõte. ja rääkis, et elab viimast päeva muga ühes majas.  lõpuks vedas ta mu enda poole sõbra küpsetatud pitsat sööma, mis oli tõesti hea, aga kuna sõber magas diivanil ja mul oli ka tegelikult uni, siis tippisin varsti trepist üles koju magama.